Kvynslando drėgnieji tropikai

Kvynslando drėgnieji tropikai () – UNESCO pasaulio paveldo objektas, paskelbtas 1988 m. Apima plotus šiaurės rytų Australijoje, Kvynslande, rytiniuose Didžiojo Vandenskyros kalnagūbrio šlaituose.

Dėl šilto ir drėgno klimato Didžiojo Vandenskyros kalnagūbrio rytiniuose šlaituose veši drėgnieji atogrąžų miškai. Jie pasižymi didžiausia pirmykščių žiedinių augalų santalka pasaulyje. Dėl savo atskirties nuo kitų pasaulio atogrąžų miškų, Kvinslando miškuose gausu endeminių rūšių.

Kvynslando drėgnieji tropikai tęsiasi nuo Taunsvilio iki Kuktauno, lygiagrečiai Didžiajam barjeriniam rifui. Čia yra aukščiausias šalyje Volameno krioklys (305 m), gausu slenkstėtų, vandeningų, sraunių upių (Ananas, Deintris, Baronas, Džonstonas, Herbertas, Berdekinas, Mičelas, Normanbis, Palmeris).

Šį pasaulio paveldo objektą sudaro 9 nacionaliniai parkai:
 Barono Tarpeklio nacionalinis parkas
 Juodojo Kalno nacionalinis parkas
 Kedrų Įlankos nacionalinis parkas
 Deintrio nacionalinis parkas
 Edmundo Kenedžio nacionalinis parkas
 Giringano nacionalinis parkas
 Kiramos nacionalinis parkas
 Kuramos nacionalinis parkas
 Vurunurano nacionalinis parkas

Taip pat patenka virš 700 vietovių, saugomų privačiose valdose.

Pasaulio paveldo objektai Australijoje
Australijos geografija
Kvynslandas